open-index/open-wikipedia-markdown huggingface dataset:
פיליפ אוארבך

**פיליפ אוארבך** (בגרמנית: **Philipp Auerbach**; כ"א בכסלו ה'תרס"ז, 8 בדצמבר 1906, המבורג – כ"ח באב ה'תשי"ב, 16 באוגוסט 1952, מינכן) היה פוליטיקאי בווארי, יהודי-גרמני, שמונה לאחר מלחמת העולם השנייה ושואת יהודי אירופה בידי ממשלת בוואריה לעמוד בראש "הקומיסריון לנרדפים מטעמי גזע, דת ומדיניות" ואחר חיסולו של הקומיסריון, בראש המשרד לפיצויים לקרבנות הנאציזם.

## קורות חיים
נולד בהמבורג במשפחה נאו-אורתודוקסית, לאהרן אוירבך, סוחר מתכות ובנו של רבי אביעזרי זליג אוירבך, ולהלנה (לבית פוזן). לאחר לימודיו בבית הספר היהודי בהמבורג, למד במכללה לכימאים, והשתלב בעסקי אביו. בין השנים 1929–1931 ניהל מכרה בספרד שהיה שייך לאביו. ב-1931, כחלק מהשפל הגדול פשט אביו את הרגל וגם פיליפ איבד את כספו. אוארבך שב להמבורג, למד לתואר דוקטור במדעי המדינה, השתלב במוסדות הקהילה היהודית בהמבורג, והיה פעיל במפלגה הדמוקרטית הגרמנית. עסק במסחר בהמבורג ובאנטוורפן. בשנות מלחמת העולם השנייה היה במחנה ריכוז. לאחר תום המלחמה השתלב בממשל הצבאי בשטח הכיבוש הבריטי בגרמניה.

שמו התפרסם במה שכונה "פרשת אוארבך" או "מקרה אוארבך": ב-1952 נאסר ביוזמת יריבו הפוליטי, שר המשפטים הקתולי יוזף מילר , פוטר מתפקידו, נשפט והורשע באשמות כלכליות שונות, על אף טענותיו שהמשפט מבוים ושבהוראת שר המשפטים שפטו אותו שופטים בעלי רקע נאצי. בסיום המשפט נקבע כי אוארבך לא מעל בכספים אך הורשע במספר עבירות ונידון לשנתיים וחצי מאסר. בעוד סנגוריו מתכוונים לערער על תוצאות המשפט התאבד אוארבך. ב-1954 טיהרה ועדת חקירה מטעם הפרלמנט הבווארי את שמו של אוארבך, ויריבו יוזף מילר שהואשם ברדיפתו נאלץ להתפטר מתפקידו.

## קישורים חיצוניים
* ספרות ומאמרים על פיליפ אוארבך, באתר הספרייה הלאומית של גרמניה
;מעיתונות התקופה
* 
* 
* 
* 

קטגוריה:פוליטיקאים יהודים גרמנים
קטגוריה:חברי המפלגה הסוציאל-דמוקרטית של גרמניה
קטגוריה:ניצולי השואה: גרמניה
קטגוריה:אסירים במחנה הריכוז בוכנוואלד
קטגוריה:אסירים במחנה הריכוז גרוס-רוזן
קטגוריה:אסירים במחנה הריכוז אושוויץ
קטגוריה:מתאבדים: פוליטיקאים
קטגוריה:משפחת צבי בנימין אוירבך
קטגוריה:המבורג: אישים
קטגוריה:גרמנים שנולדו ב-1906
קטגוריה:גרמנים שנפטרו ב-1952
גביע רוסיה בכדורגל נשים

**גביע רוסיה בכדורגל נשים** (ברוסית: **Кубок России по футболу среди женщин**) הוא טורניר גביע לאומי בתחום כדורגל נשים ברוסיה.

המהדורה הראשונה של הגביע שוחקה ב־1992 ונערכת מאז מדי שנה. שיאנית הזכיות הן קבוצת אנרגיה וורונז' וקבוצת זבזדה 2005 פרם שזכו בגביע כל אחת 7 פעמים.

## סטטיסטיקה
### משחקי גמר
#### ברית המועצות

#### רוסיה

### לפי מועדונים
15px - עשר זכיות לפחות

## ראו גם
* הגביע הרוסי בכדורגל, המהדורה הגברית

## הערות שוליים

קטגוריה:תחרויות כדורגל נשים באירופה
קטגוריה:רוסיה: תחרויות ספורט נשים
קטגוריה:רוסיה: כדורגל נשים
קטגוריה:תחרויות כדורגל ברוסיה
נולן ג'רארד פאנק

**נולן ג'רארד פאנק** (באנגלית: **Nolan Gerard Funk**; נולד ב-28 ביולי 1986) הוא שחקן, דוגמן וזמר קנדי.

## קורות חיים
נולן ג'רארד פאנק נולד בוונקובר, קולומביה הבריטית שבקנדה.

## קריירה
בשנת 2001 קיבל את תפקידו הראשון כאשר גילם ילד בשם ריאן בסדרת המדע-בדיוני "שבעה ימים" של רשת UPN.

בשנת 2003, השתתף בסרט גיבורי העל "אקס-מן 2" בבימויו של בריאן סינגר. כמה שנים לאחר מכן השתתף בסרטים "בלתי נראה 2", "ספקטקיולר!", "שכול" ו"טריפל דוג". בשנת 2007, קיבל מועמדות בטקס פרס ליאו על תפקידו בסדרת הנעורים הקנדית "Renegadepress.com".

בשנת 2008 השתתף בווידאו קליפ לשיר "Stay My Baby" של מירנדה קוסגרוב. ב-12 בינואר 2009, הופיע לראשונה בהארד-רוק קפה שבניו יורק. את קריירת השירה שלו החל בסדרת הטלוויזיה "Glee".

בשנת 2012, השתתף בסרט האימה "הבית בקצה הרחוב". מאוחר יותר השתתף בעונה השלישית של סדרת הטלוויזיה "אוקוורד" ברשת MTV.

בדצמבר 2013, נודע כי פאנק יהיה הדוגמן הראשי של ורסצ'ה, בקמפיין אשר התקיים כמה חודשים לאחר מכן.

בשנת 2017 לוהק לתפקיד טייסון קאראן בסרט האימה "מת או חובה". הסרט יצא לאקרנים ב-13 באפריל 2018.

בשנת 2020 גילם את אחת הדמויות הראשיות בעונה הראשונה של הסדרה הקומית "הדיילת" המבוססת על הרומן משנת 2018 בעל אותו השם מאת כריס בוהאליאן; ושודרה לראשונה ב-HBO Max ב-26 בנובמבר 2020.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:דוגמנים קנדים
קטגוריה:זמרים קנדים
קטגוריה:רקדנים קנדים
קטגוריה:קנדים שנולדו ב-1986
שוודיה באירוויזיון 1985

**[[שוודיה באירוויזיון|שוודיה]] השתתפה ב[[אירוויזיון 1985]]** עם השיר "Bra vibrationer" בביצוע של קיקי דניאלסון.

## לפני האירוויזיון
מלודיפסטיבלן 1985 נערך במרכז הטלוויזיה של SVT במאלמה ושודר בערוץ SVT1, מנחת האירוע הייתה מיס שוודיה אווה אנדרסון, באותה שנה שימשה שוודיה גם כמדינה המארחת של האירוויזיון.

## באירוויזיון

קטגוריה:שוודיה באירוויזיון
קטגוריה:מדינות באירוויזיון 1985
אגנס, נסיכת אנהלט-דסאו

**אגנס, נסיכת אנהלט-דסאו** (בגרמנית: **Maria Anna von Anhalt-Dessau**; 24 ביוני 1824 - 23 באוקטובר 1897) הייתה בתו של לאופולד הרביעי, דוכס אנהלט, ואשתו של פרידריך קרל, נסיך פרוסיה.

## ביוגרפיה
אגנס נולדה ב-24 ביוני 1824 בדסאו, ללאופולד הרביעי, דוכס אנהלט-דסאו ולפרדריקה וילהלמינה, נסיכת פרוסיה, בתם של לודוויג קרל, נסיך פרוסיה ופרדריקה, דוכסית מקלנבורג-שטרליץ.

ב-28 באפריל 1853 התחתנה אגנס עם ארנסט הראשון, דוכס סקסוניה-אלטנבורג, והיו להם שני ילדים. אגנס נחשבה לאחת הנשים היפות ביותר בדורה, וניחנה בכישרון ניכר לציור. במהלך מלחמת צרפת–פרוסיה טיפלה אגנס בפצועים, כמו אצילות רבות בתקופה זו. בשנת 1893 כתבה אגנס את הספר "עין ישראל" (לייפציג, 1893), ספר שעסק באנטישמיות ובנצרות בגרמניה. ב-23 באוקטובר 1897 מתה אגנס בעיר הומלסהיין, והיא בת 73 שנים.

## משפחתה
ב-28 באפריל 1853 התחתנה אגנס עם ארנסט הראשון, דוכס סקסוניה-אלטנבורג, ונולדו לה ממנו שני ילדים:
* מריה, נסיכת סקסוניה-אלטנבורג (1854–1898), התחתנה עם אלברכט, נסיך פרוסיה
* גאורג, נסיך סקסוניה-אלטנבורג (1856)

## אילן יוחסין

## קישורים חיצוניים

קטגוריה:נסיכות גרמניות
קטגוריה:ילידות 1824
קטגוריה:נפטרות ב-1897
פולקסווגן קונספט בלו-ספורט

**פולקסווגן קונספט בלו-ספורט** (באנגלית: **Volkswagen Concept BlueSport**) היא מכונית קונספט, בתצורת מכונית ספורט רודסטר, מתוצרת קונצרן הרכב הגרמני **[[פולקסווגן]]** שיוצרה בשנת 2009.

## נתונים ומפרט טכני

* 2 מושבים
* מנוע מרכזי
* מנוע הנעה אחורית
* מנוע טורבו דיזל
* תאוצה בין 0-100 קמ"ש היא 6.2 שניות

## ראו גם
* פולקסווגן
* פולקסווגן קונספט A

## קישורים חיצוניים

* 
* 
* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות קבריולה
קטגוריה:מכוניות מנוע מרכזי
קטגוריה:דגמי מכוניות שהושקו ב-2009
קונספט בלו ספורט
קטגוריה:כלי רכב גרמניים
רכס גרינל

**רכס גרינל** (באנגלית: **Grinnell Range**) הוא רכס הרים במערב האי דבון, בטריטוריית נונאווט שבקנדה.

הרכס, המהווה חלק מרכסי הקורדילרה הארקטית, הוא אחד הרכסים הצפוניים ביותר בעולם.

גובהו של הרכס 546 מטרים מעל פני הים; שטחו של הרכס 346 קמ"ר.

## לקריאה נוספת
• GEOLOGICAL SURVEY OF CANADA, **[ftp://ftp.geogratis.gc.ca/pub/nrcan_rncan/publications/ess_sst/132/132828/pa_92_1b.pdf CURRENT RESEARCH, INTERIOR PLAINS AND ARCTIC CANADA] **

## קישורים חיצוניים
* רכס גרינל באתר ממשלת קנדה
* רכס גרינל באתר summitsearch
* תרשים הנוף הנשקף מרכס גרינל באתר peakvisor
* מפה של אזור הרכס

## הערות שוליים

גרינל
גרינל
נבחרת רוסיה בכדורגל עד גיל 19

**נבחרת רוסיה לנוער עד גיל 19** היא נבחרת כדורגל לאומית, המייצגת את רוסיה, בטורנירי נוער לגיל זה. לנבחרת יכולים להיקרא רק שחקנים מתחת לגיל 19 שנים. הישג השיא של הנבחרת הוא העפלה לגמר אליפות אירופה עד גיל 19 בשנת 2015.

בנוסף, זכתה הנבחרת 10 פעמים בטורניר לזכר גרנטקין, טורניר בינלאומי בחסות פיפ"א לנבחרות צעירות.
## הישגים
### אליפות אירופה עד גיל 19

### גביע העולם עד גיל 20
} 1995
|רבע גמר
|7
|4
|1
|2
|1
|4
|5
|-
| 1997
| rowspan="12" colspan="8" |*מוקדמות*
|-
| 1999
|-
| 2001
|-
| 2003
|-
| 2005
|-
| 2007
|-
| 2009
|-
| 2011
|-
| 2013
|-
| 2015
|-
| 2017
|-
| 2019
|-
| 2022
|
|
|
|
|
|
|
|
|-
|**סך הכל**
|**רבע גמר**
|**2/21**
|**8**
|**3**
|**2**
|**3**
|**10**
|**12**
|}

## קישורים חיצוניים
* נבחרת רוסיה עד גיל 19 באתר uefa.com
* נבחרת רוסיה עד גיל 29 באתר transfermarkt.de
## הערות שוליים

נבחרת צעירה
קטגוריה:נבחרות רוסיה
רוסיה
קטגוריה:נבחרות כדורגל לנוער וצעירים
Pottiaceae

**Pottiaceae** היא משפחה של טחבי עלים. כיום מקובל להגיד שיש במשפחה כ-1,500 מינים, המהווים יותר מ-10% מכלל המינים הידועים של טחבי עלים בעולם. בארץ קיימים במשפחה 86 מינים, כמעט 50% מכלל המינים הידועים של טחבי עלים בארץ.

## מיון
במשפחה מקובלת כיום חלוקה לחמש תת-משפחות ומתוכן ל-83 סוגים. מתוך התת-משפחות המוכרות קיימות בארץ רק שתיים המכילות 24 סוגים. מסיבה זאת במיון כאן, מלבד התת-משפחות מיוצגים רק הסוגים הקיימים בישראל. במידה וקיים שם עברי נהוג הוא כתוב בסוגריים.
*תת'''-משפחת''' **Timmielloideae** - בעבר ובספרות בישראל היה נהוג להכיל סוג זה בתוך תת-משפחת Trichostomoideae, אך מחקרים פילוגנטים הראו כי הוא שונה מהותית משאר הטחבים במשפחה ושייך לתת-משפחה משלו.
**תת-משפחה בעלת סוג יחיד Timmiella, כשמין אחד מסוג זה קיים בארץ.
***תת-משפחת Merceyoideae** - תת-משפחה בעלת סוג יחיד *Scopelophila* אשר אינו מיוצג בארץ.
***תת-משפחת Trichostomoideae** - מכילה בארץ 8 סוגים מתוך 23 סוגים בעולם.
**הסוג Weissia - קיימים בארץ 7 מינים.
**הסוג Astomum - קיים בארץ מין אחד.
**הסוג Aschima - קיים בארץ מין אחד.
**הסוג Trichostomum - קיימים בארץ 2 מינים.
**הסוג Oxystegus - קיים בארץ מין אחד.
**הסוג Tortella (טורטלה) - קיימים בארץ 6 מינים.
**הסוג Pleurochaete - קיים בארץ מין אחד.
***תת-משפחת Barbuloideae** - בעבר ובספרות בישראל היה נהוג להכיל תת-משפחה זאת כשבט בתוך תת-משפחת *Pottioideae*, אך מחקרים פילוגנטים הראו כי הוא שונה מהותית משאר הטחבים במשפחה ושייך לתת-משפחה משלו.
**הסוג Barbula (זקנית) - קיימים בארץ 13 מינים.
**הסוג Trichostomopsis - קיים בארץ מין אחד.
**הסוג Leptobarbula - קיים בארץ מין אחד.
***תת-משפחת Pottioideae** - מכילה בארץ 13 סוגים המחולקים לשני שבטים.
**השבט Pleuroweisieae
***הסוג Eucladium - קיים בארץ מין אחד.
***הסוג Gymnostomum (אלשן) - קיימים בארץ 4 מינים.
***הסוג Gyroweisia - קיימים בארץ 2 מינים.
***הסוג Hymenostylium - קיים בארץ מין אחד.
***הסוג Anoectangium - קיים בארץ מין אחד.
**השבט Pottiea
***הסוג Tortula (סלולית) - קיימים בארץ 17 מינים, זהו הסוג העשיר ביותר במינים מבין טחבי העלים בארץ.
***הסוג Desmatodon - קיים בארץ מין אחד.
***הסוג Aloina (אלואינה) - קיימים בארץ 3 מינים.
***הסוג Crossidium - קיימים בארץ 3 מינים.
***הסוג Pterygoneurum - קיימים בארץ 3 מינים.
***הסוג Pottia (פוטיה) - קיימים בארץ 8 מינים.
***הסוג Phascum - קיימים בארץ 4 מינים.
***הסוג Acaulon - קיימים בארץ 3 מינים.

## קישורים חיצוניים

* אתר המאחסן מידע רב על המשפחה - כולל איורים רבים. מבוסס על Zander, Genera Of The Pottiaceae (1993)

## הערות שוליים

קטגוריה:טחבים
התגנבות יחידים (סרט קולנוע)

**התגנבות יחידים** הוא סרט דרמה ישראלי משנת 2010 בבימוי של דובר קוסשווילי שגם כתב את התסריט בשיתוף עם ראובן הקר המבוסס על הספר התגנבות יחידים של יהושע קנז משנת 1986.

עלילת הסרט מתרחשת בשנת 1956 במחלקה 3 בבה"ד 4 בטירונות כלל צהלי"ת של טירונים בעלי כושר קרבי לקוי (כ"ל) בעלי מוצא, השכלה ורקע שונה, שמפקדיהם לא מתחשבים במגבלותיהם ושואפים להפוך אותם לחיילים קרביים.

הצלם אמנון סלומון זכה בפרס אופיר על הצילום. כן היה הסרט מועמד לפרס אופיר על הבימוי, המוזיקה, התלבושות (רונה דורון), שחקן משנה (מיכאל אלוני) ושחקן משנה (אסף בן שמעון). הסרט זכה במקום ראשון בפסטיבל הסרטים הבינלאומי בוורשה .

## תקציר העלילה
המחזור בטירונות המוגבלים מורכב ממגוון דמויות הסובלות מהתעללות שיטתית של המפקדים. **אלון** (עוז זהבי) הוא קיבוצניק ששאף להתגייס לצנחנים וטען כי שיבוצו למחלקה נעשה בטעות. לאחר שירה לעבר צל חשוד במהלך אימון לילה, הפך אלון ליעד להתעללות קשה במיוחד מצד המפקד **בני** (מיכאל אלוני), אשר לקח ממנו את נשקו והחליף אותו במקל. לצדו, **אבנר גבאי** (גיא אדלר) ממוצא מזרחי, מצא עצמו גם הוא קורבן להתעללות המפקדים לאחר שנתפס ישן בשמירה.

**רסלר** (אריאל וולף), המייצג את הצד האליטיסטי והאינטלקטואלי במחלקה, הוא אשכנזי ומעט מנוכר לשאר החיילים. במהלך חופשה, הוא הזמין את אבנר למסיבה בביתו, שם ניגן בכינור. הפער החברתי בין השניים בלט לעין, ואף התעצם כאשר אבנר ניסה להתקרב ל**זיוה** (ליאל דניר), אך היא דחתה אותו ובחרה ברסלר. דמויות נוספות שסבלו מהתעללות המפקדים היו **אפס אפס** (בני אלדר), חייל נשוי במחלקה שמצפה ללידת אשתו ומתואר כפרימיטיבי בהתנהגותו, ו**בן חמו** (אסף בן שמעון), המשמש כ"ליצן" המחלקה.

**מילר** (רוי מילר), עולה חדש המתקשה בדיבור עברית, היה מנודה חברתית בשל אופיו הלא-חברותי. מילר סבל מאפילפסיה ומת במהלך האימונים. **סמי** (גל לב), סוחר סמים, הצליח להערים על המשטרה הצבאית ולהעלים את סמיו בעת בדיקה. השיא המבצעי הגיע באימון האחרון, התגנבות יחידים אל ראש הגבעה, שם המטירו המפקדים כדורי עץ על החיילים. אלון הצליח להגיע לראש הגבעה ולהפתיע את המפקדים. בעקבות הצלחתו, אלון הודיע לבני כי החליט להתפשר על קורס מ"כים במקום צנחנים, וביקש מבני שיסייע לו בשיבוץ זה.

עם זאת, סוף הטירונות הביא עמו טרגדיה. אלון התבשר כי שובץ לקורס משטרה צבאית. עבורו, לא הייתה זו רק אכזבה, אלא עלבון בלתי נסבל, שכן לא יכול היה לדמיין את עצמו חוזר לקיבוץ במדי שוטר צבאי. חוסר יכולתו לשאת את החרפה הוביל אותו לירות בעצמו.

## שחקנים

## קישורים חיצוניים

* הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים
* הסרט המלא לצפייה ישירה באתר וואלה VOD
* "התגנבות יחידים" באתר חברת ההפקה "טרנספקס"
* קדימון להתגנבות יחידים, באתר יוטיוב
*  
* 
* 
* 
* 
* 
* 

קטגוריה:סרטי 2010
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דובר קוסאשווילי
קטגוריה:סרטים ישראליים משנת 2010
פולקסווגן ARVW

**פולקסווגן ARVW** (בגרמנית: **Volkswagen ARVW**) היא מכונית קונספט ניסיונית אשר נבנתה על ידי קונצרן הרכב הגרמני **[[פולקסווגן]]** בסוף שנות ה-70 של המאה העשרים והוצגה בשנת 1980.

דגם ה-"פולקסווגן ARVW" נבנה כמטרה של מחקר אווירודינמי של חברת "פולקסווגו" כדי לעקוב אחר המתאם בין צורת גוף הרכב לצריכת הדלק במהירות גבוהה. הדגם עבר בדיקה במנהרת רוח במשך 400 שעות בתקופה של 18 חודשים.

ב-1980 הוגדר מנוע ה-"פולקסווגן ARVW" כמנוע הדיזל המהיר בעולם, אשר הגיע למהירות של 362.07 קמ"ש.

## מאפיינים
* מנוע מרכזי
* מנוע 2.4 ליטר טורבו דיזל
* מנוע הזרקת דלק ישירה
* מנוע מקורר מים
* מספר נוסעים: נהג בלבד
* גוף הרכב בנוי מאלומיניום וחומר מרוכב
* מקדם גרר – 0.15
* מכל דלק – 130 ליטר

## גלריה

קובץ:ARVW Riga Motor Museum 2008.JPG | "פולקסווגן ARVW"
קובץ:ARVW Riga Motor Museum 2008 side.JPG | "פולקסווגן ARVW"


## ראו גם
* פולקסווגן
* מכונית קונספט

## לקריאה נוספת
* "פולקסווגן ARVW" – תמונות

## קישורים חיצוניים

* 
* 
* 

## הערות שוליים

קטגוריה:מכוניות קונספט
קטגוריה:מכוניות מנוע מרכזי
קטגוריה:דגמי מכוניות שהושקו ב-1980
ARVW
קטגוריה:כלי רכב גרמניים
ראסנשאנדה

**ראסנשאנדה** (בגרמנית: **Rassenschande**. מילולית: "זיהום הגזע") או **בלוטשאנדה** (בגרמנית: **Blutschande**; , מילולית: "זיהום הדם"), הוא כינוי גנאי שהיה בשימוש בגרמניה הנאצית לצורך ציון נישואי תערובת בין בני הגזע הארי לבין מי שאינם ארים, בהם יהודים. המונח שימש כבסיס למדיניות הגזע של המשטר הנאצי בגרמניה. מדיניות זו יושמה בחקיקה, שבמסגרתה נדרשו עובדים במגזר הציבורי (כולל מורים) וחברי המפלגה הנאצית להנפיק תעודת ארי.
לאחר מכן, מ-1935, עם חקיקת חוקי נירנברג, נאסר על ארים ולא ארים, בהם יהודים, לקיים יחסי מין וקשרי נישואין אלה עם אלה. מכיוון שיהודים שהתנצרו עדיין נחשבו יהודים לפי תורת הגזע, נאסרו גם נישואיהם של גרמנים ארים עם יהודים שהתנצרו או נוצרים שאחד מאבותיהם עד דור שלישי היה יהודי. מערכת החינוך של גרמניה הנאצית הכניסה לספרי הלימוד ולתוכנית הלימודים את המונח "ראסנשאנדה" כדי לפעול נגד נישואי תערובת בגרמניה. הסרט "היהודי זיס", שהופק והוקרן בגרמניה ב-1940, היה חלק מגל תעמולה זה.

בשנות מלחמת העולם השנייה נאסרו בחוק, במסגרת תפיסת ה"ראסנשאנדה", קשרי נישואין או יחסי מין בין מיליוני עובדי הכפייה שהובאו לגרמניה, בעיקר ממזרח אירופה, לבין גרמנים שנחשבו "ממוצא ארי". לכך היו גם סיבות אידיאלוגיות וסיבות מעשיות. הסיבה האידאולוגית הייתה נטועה ברצון הנאצי למנוע נישואי תערובת ולמנוע מה שכונה בפי הנאצים "דילול הדם" ו"הפחתת איכותו של הגזע הארי". הסיבה המעשית הייתה כניסתן להריון של פועלות כפייה רבות ממזרח אירופה בחוות ובמפעלים בגרמניה, דבר שהפחית את כושר העבודה שלהן וגרם ללידת ילדים שנחשבו "מעורבי גזע" ופגעו בטוהר הגזע הארי ובחוסנו של הגזע, לפי מונחי תורת הגזע.

## ראו גם

* מישלינג
* איגניקה נאצית

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:גרמניה: אנטישמיות
קטגוריה:גרמניה הנאצית: חוק ומשפט
קטגוריה:טרמינולוגיה נאצית
קטגוריה:עבירות מין
קטגוריה:תורת הגזע
אולגה פודרז'נסקיה

**אולגה פודרז'נסקיה** (נולדה ב-29 במאי 1948) היא שחמטאית ישראלית לשעבר, אמן בינלאומי לנשים (1982). פודרז'נסקיה  זכתה במדליית זהב קבוצתית באולימפיאדת השחמט כחברת נבחרת ישראל (חיפה 1976) ו-3 פעמים בתואר אלופת ישראל לנשים (1974, 1976 ו-1982 במשותף עם לובה קריסטול).

## ביוגרפיה
פודרז'נסקיה נולדה וגדלה בלנינגרד. התאמנה בהדרכתו של גאורגי מיכאילוביץ' ליסיצין. בשנת 1973 עלתה לישראל עם משפחתה.

בשנת 1982 קיבלה דרגת אמן בינלאומי לנשים.

משנת 2011 אינה פעילה בתחום השחמט המקצועני.

## הופעות באולימפיאדות השחמט

## קישורים חיצוניים

* אולגה פודרז'נסקיה, באתר האיגוד הישראלי לשחמט
* תוצאותיה של אולגה פודרז'נסקיה באולימפיאדות, באתר אולימפבייס 

קטגוריה:עולות בשנות ה-1970
קטגוריה:עולים בשנות ה-1970
קטגוריה:נציגות ישראל באולימפיאדת השחמט
קטגוריה:שחמטאיות יהודיות
קטגוריה:שחמטאים יהודים סובייטים
קטגוריה:אמנים בין-לאומיים לנשים
קטגוריה:אלופות ישראל בשחמט
קטגוריה:ישראליות שנולדו ב-1948
קטגוריה:ישראלים שנולדו ב-1948
הארמייה התשיעית (ברית המועצות)

**הארמייה התשיעית** (ברוסית: **армия я-9**) הייתה ארמייה של הצבא האדום שלחמה במלחמת החורף ובמלחמת העולם השנייה.

## היסטוריה
היחידה הוקמה בנובמבר 1939 על בסיס היחידות שהיו ממוקמות באזור לנינגרד. ב-30 בנובמבר 1939 היא החלה את השתתפותה במלחמת החורף. בחורף 1939/1940 היא הובסה בקרב סואמוסאלמי. בעקבות התבוסה, חלק ממפקדי יחידות הבכירים הוצאו להורג. לאחר סיום מלחמת החורף הארמייה התשיעית הועברה לדרום והשתתפה בהסיפוח הסובייטי של בסרביה ובוקובינה הצפונית. ב-10 ביולי 1940 הארמייה פורקה.

ביוני 1941 ארמייה התשיעית הוקמה מחדש על בסיס יחידות שהיו ממוקמות באזור אודסה. היא נסוגה מאזור הגבול של ברית המועצות וב-13 באוגוסט 1941 כותרה באזור ניקולייב. רוב היחידות הצליחו לפרוץ את הכיתור והמשיכו עם נסיגת כל החזית מזרחה לאזור דונבס. בסוף 1941 הארמייה התשיעית הייתה לקחה חלק במתקפת נגד סובייטית במהלך שוחרר העיר רוסטוב על דון. במהלך המחצית הראשונה של שנת 1942 יחידות הארמייה המשיכו בקרבות באזור דונבס וביולי 1942 הם כותרו באזור אך חלק מהיחידות הצליחו לחבור לכוח העיקרי.

בתחילת אוגוסט 1942 הארמייה התשיעית הועברה דרומה והשתתפה בקרב על קווקז. בינואר 1943 היא השתתפה במתקפת נגד סובייטית במהלכה שוחררו מספר ערים באזור פאתי הקווקז. בסתיו 1943 עם סיום הקרבות באזור, הארמייה הועברה לעתודה וב-6 בנובמבר 1943 פורקה.

בשנת 1966 הארמייה התשיעית הוקמה מחדש. יחידותיה היו פרוסות בגאורגיה הסובייטית והמטה היה בקוטאיסי. לאחר התפרקות ברית המועצות, בשנת 1993 הארמייה התשיעית הועברה לרוסיה ופורקה.

## מפקדים
* מיכאיל דוחאנוב (21 בנובמבר 1939 - 22 בדצמבר 1939)
* וסילי צ'ויקוב (22 בדצמבר 1939 - 5 באפריל 1940)

* איוון בולדין (20 ביוני 1940 - 10 ביולי 1940) 

* יעקב צ'רביצ'נקו (22 ביוני 1941 - 9 בספטמבר 1941
* פיודור חאריטונוב (9 בספטמבר (1941 - 20 במאי 1942)
* פיוטר קוזלוב (מאי 1942 - יוני 1942)
* דמיטרי ניקישב (יוני 1942)
* אנטון לופאטין (24 ביוני 1942 -  17 ביולי 1942)
* פאופן פרחומנקו (17 ביולי 1942 - 7 באוגוסט 1942)
* ולדימיר מרצינקביץ' (8 באוגוסט 1942 - 28 באוגוסט 1942)
* קונסטנטין קורוטייב (ספטמבר 1942 - מאי 1943)
* אלכסיי גרצ'קין (יוני 1943 - נובמבר 1943)

## קישורים חיצוניים
* הארמייה התשיעית באתר samsv 

9
קטגוריה:זירת מזרח אירופה במלחמת העולם השנייה 
9
קטגוריה:מלחמת החורף
צרעפציתיים

**צִרְעפָצִיתִיִּים** נקראות גם **צרעות עפצים** (שם מדעי: Cynipidae) הם משפחה של צרעות בסדרת הדבוראים הידועים בשל כך שזחל הצרעה מתפתח בתוך עפצים על צמחים שונים. בעולם ידועים כ-1,300 מינים רובם קטנים מאוד (1–8 מ"מ). מתוכם כ-360 מינים ב-36 סוגים שונים באירופה וכ-800 מינים באמריקה הצפונית, אך המספר האמיתי כנראה גדול יותר.

המינים במשפחה זו נוהגים בעיקר ליצור עצפים על אלונים. צרעת עפצים ממשפחה אחרת (Eulophidae) הנפוצה בארץ יוצרת עצפים על אקליפטוס.

## עפצים

קובץ:The natural history of plants, their forms, growth, reproduction, and distribution; (1895) (20773369242).jpg|עפצים שונים
קובץ:Oak Gall Wasp.jpeg|עפצים על גבעולי אלון
קובץ:Common Spangle gall.JPG|עפצים על עלים
קובץ:Diplolepis-rosae.jpg| עפץ על של *Diplolepis rosae* על ורד הכלב


## קישורים חיצוניים

* STERNLICHT, M. (1968b): The oak galls of Israel (Quercus calliprinos Webb, and Quercus ithaburensis Decne.). – Volcani Institute of Agricultural Research 1198-E: 17–44, plates 1-6.

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:דבוראים שנציים
מוח'א

טקסט=Mocha during 1900-1910|ממוזער|מוח'א בשנים 1900–1910
ממוזער|מסגד במוח'א 1926
**מוח'א** (בערבית: **المخا**) היא עיר נמל השוכנת לחוף הים האדום שבתימן. עד לעלייתן של עדן ואל-חודיידה במאה ה-19, נמל מוח'א שימש כנמל המרכזי של תימן. העיר נתפרסמה בעיקר בשל היותה מרכז סחר עולמי בקפה מהמאה ה-15 עד המאה ה-17. על שמה נקראים המשקה מוקה, וגם זן צמח הקפה שמקורו באזור מוח'א, שטעמו דומה לקפה עם שוקולד. הגרסה המודרנית מחקה אותו באמצעות זני קפה אחרים שמוסיפים להם קקאו.

תחת השלטון העות'מאני, מוח'א נמסרה לאימאם התימני  בשנת 1636. היא שגשגה במאה ה-17 ובתחילת המאה ה-18. קפה לשוקי אירופה והמזרח התיכון היה הייצוא הראשי של מוח'א מהמאה ה-15. מפעלי מסחר הוחזקו שם על ידי הבריטים, ההולנדים (1614–1738), הדנים והצרפתים.

## קישורים חיצוניים

* מפה עתיקה של עיר הנמל מוחא - מהאתר מסע אחר
* 

## הערות שוליים

קטגוריה:תימן: ערים
קטגוריה:אסיה: ערי נמל
קטגוריה:ים סוף: ערי נמל
שחף פסיפי

**שחף פסיפי** (שם מדעי: *Larus pacificus*) הוא מין של שחף גדול השוכן בחופי אוסטרליה מקרנרבון עד סידני ובאיים קטנים ברחבי מזרח האוקיינוס השקט.

## מאפיינים
השחף מגיע לאורך 58–66 סנטימטרים ובעל מוטת כנפיים באורך 137–157 סנטימטרים. המשקל מגיע ל-900–1,180 גרם, דבר ההופך אותו לאחד הגדולים שבשחפיים. לעיתים מבלבלים בינו לשחף הקלפ החולף באוסטרליה ואייה, והוא קרוב אליו בגודלו. השחף בעל מקור צהוב כבד שבקצהו אדום. הלסת התחתונה שלו בולטת ביותר בצורתה המרובעת. הוא בעל בלוטות נחיריים גדולות הפולטות מלח ובעל עיניים צהובות. גופו של השחף לבן והכנפיים אפורות כהות, שחורות בקצותיהן. גם הזנב שחור. ביחס לשחפים אחרים הכנפיים רחבות מאוד. הצעירים בוקעים כשנוצותיהם אפורות משורטטות.

השחף הוא אוכל נבלות או תופס יצורים קטנים לאורך החוף ולא יהסס לחטוף טרף של עופות אחרים.

שחף זה מקנן בזוגות או במושבות לאורך החופים ובני הזוג מכסים את הקן בעשבי ים ומקלות. הם מטילים 2 ביצים. הגוזלים מגיעים לבגרות בגיל 4 שנים.

### תת-מינים
לשחף יש 2 תת-מינים:
* *Larus pacificus pacificus* - מצוי בדרום-מזרח אוסטרליה ובטסמניה
* *Larus pacificus georgii* - מצוי במערב אוסטרליה ודרום אוסטרליה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1801
קטגוריה:טקסונים שתוארו בידי ג'ון לאת'אם
קטגוריה:שחפיים
קטגוריה:אוסטרליה: עופות
מפקדת קצין בטיחות ראשי ומבק"א יבשה

**מפקדת קצין בטיחות ראשי** (מקבט"ר) ומחלקת בטיחות ובקרת איכות (מבק״א) של זרוע היבשה היא הסמכות הצבאית המקצועית המובילה לתחום ניהול הבטיחות בצה"ל ובתחומי הבטיחות בפעילות יבשתית - נשק אישי ואמל"ח, אימונים ופעילות מבצעית, בטיחות באש, בטיחות בעבודה ובטיחות בדרכים. קצין איכות ובטיחות ראשי הוא תא"ל גברעם הגלילי ומפקד מבק"א הוא אל"ם ניר יוגב.

## רקע
המחלקה הוקמה ב-1992 כחלק מהמלצות ועדת לפידות ולאחר אירועי תאונות אימונים קשות בצה"ל, בהם אסון צאלים א' ואסון צאלים ב', וכללה שני ענפים: ענף העוסק בבטיחות ובקרה של תחומי האימונים בצה"ל והכשרת מפקדי היחידות לבטיחות, וענף חקירות ללמידה והפקת לקחים מתחקירי תאונות בצה"ל.

באוגוסט 2004 הועבר למחלקה ענף בטיחות בדרכים ממחלקת הבטיחות המטכ"לית וב-2016 הוקם ענף בטיחות בעבודה ואש על בסיס מנהל הבטיחות של אט"ל ומדור בטיחות באש ממקל"ר. במהלך 2016 הוחלט על הפיכת מבק"א יבשה למפקדת בטיחות ראשית של צה"ל ואת ראש מבק"א יבשה כקצין הבטיחות הראשי של צה"ל (קבט"ר) אשר ישמש כסמכות מטכ"לית ויועץ לרמטכ"ל במינוי שנכנס לתוקפו באוגוסט 2017. ביולי 2018 הושק בטקס מערך הבטיחות החדש של צה"ל.

## יעוד

ייעוד המחלקה הוא מניעת תאונות ונפגעים ביבשה ובצה"ל.

מבק״א יבשה מובילה כמפקדה ראשית לבטיחות בצה"ל ומנחה את יחידות צה"ל על אופן ניהול הבטיחות ביחידות על ידי העלאת המודעות והרמה המקצועית של מפקדי וחיילי צה״ל בסדיר ובמילואים בתחום ניהול הסיכונים הבטיחותי, באמצעות קורסים, הדרכות, השתלמויות מקצועיות ושימוש במערכות בטיחות מתקדמות. האתגר הייחודי של המחלקה הוא מניעת נפגעים תוך מתן מענה לצורכי הכשירות המבצעית הנדרשת מהיחידות בהכנת הכוח ובהפעלתו ומתוך הדגשת מציאת פתרונות בטיחותיים רלוונטיים לסביבת הפעולה של צה"ל.

## סמכויות מקצועיות

מבק"א יבשה משמשת כסמכות מקצועית במאפייני הפעילות בשירות; שגרה, אימונים ופעילות מבצעית וכן בתחום הבטיחות בחופשה. המאפיינים התחומיים בהם מבק"א משמשת כסמכות בטיחותית הם; דרכים, נשק אישי ומטווחים, תרגילים יבשתיים ואימוני אש, עבודה וגובה, בטיחות באש ובחומרים מסוכנים ועוד. בנוסף, מבק״א פועלת בחירום לצמצום הנפגעים מאירועי בטיחות בזמן לחימה ומלחמה, כתוצאה מסיכונים שאינם נובעים מאויב כגון ירי-דו צדדי, היפגעות מהפעלת אמל"ח כוחותינו ועוד.

## מבנה המחלקה
ממוזער|700px|מרכז|עץ מבנה מפקדת קצין בטיחות ראשי ומבק"א יבשה
* **ענף בטיחות ביבשה** - עוסק במניעת תאונות ונפגעים באימונים, בהכשרות היסוד והפיקוד הזוטר, בפעילות המבצעית ובפעילות השגרה הצבאית.
* **ענף בטיחות בדרכים** – עוסק במניעת תאונות ונפגעים בדרכים, בכלל סוגי הרכב הגלגלי, רכבים קרביים, דו גלגלי וכן הולכי רגל ובטיחות החופשה.
* **ענף בטיחות בעבודה ואש** – עוסק במניעת תאונות ונפגעים במאפייני פעילות בעבודה וגהות, אש וחשמל, חומרים מסוכנים, עבודה בגובה ואירועים המוניים.
* **ענף חקירות וניהול ידע** - עוסק בלמידה והפקת לקחים לאחר קרות אירועי בטיחות לצורך מניעת אירועים בעתיד על ידי הובלת חקירות, הפקת ידע ממידע ומגמות מדיווחים בטיחות, וכן הובלת מחקרים וסקרים.
* **ענף תורה והדרכה** – עוסק בהסדרה באמצעות תורה, הוראות והיתרים מיוחדים. בנוסף, תחת הענף פועל בית הספר לבטיחות העוסק בהכשרת מפקדים, קציני הבטיחות ובע"ת בתחומים מקצועיים בבטיחות.
## מפקדי מבק"א יבשה לדורותיהם

## קישורים חיצוניים
* מבק"א יבשה באתר צה"ל

## הערות שוליים

קטגוריה:זרוע היבשה
שנות ה-80 של המאה ה-14

**שנות ה-80 של המאה ה-14** היו העשור התשיעי של המאה ה-14, החלו ב־1 בינואר 1380 והסתיימו ב־31 בדצמבר 1389.

## אירועים בולטים בעולם

### מלחמה ופוליטיקה
#### מלחמות
* 8 בספטמבר 1380 - קרב קוליקובו - בין הכוחות הרוסיים של דמיטרי דונסקוי וטטרים. ניצחון לרוסים. תחילת סיום השליטה של טטרו-מונגולים ברוסיה
* 1382 - העות'מאנים כובשים את סופיה מבולגריה.
* 1384 - מתחיל המצור על ליסבון בידי הקסטיליאנים.
* 14 באוגוסט 1385 - קרב אלז'וברוטה בין פורטוגל בראשות ז'ואו הראשון לבין קסטיליה. ניצחון פורטוגלי. סיום מלחמת 1383–1385
* 1387 - המצביא המונגולי טימור לנג כובש את אספהאן באיראן וטובח ב - 70,000 מאנשי העיר. לנג כובש גם את קברדינו-בלקריה ושולט באזור באמצעות שליטי-בובה; המצביא טוחטמיש-חאן מאורדת הזהב מנסה לתקוף את כוחותיו של טימור אך נסוג בשל שלגים
* 28 ביוני 1389 - הצבא העות'מאני מביס את הצבאות הנוצרים של אירופה בקוסובו, ופותח את הדרך לשלטון עות'מאני בדרום-מזרח אירופה

#### סכסוכים לאומיים ואזוריים
* 12 ביוני 1381 - מרד האיכרים באנגליה: מרד האיכרים מגיע לדרום לונדון
* 14 ביוני 1381 - מרד האיכרים באנגליה: ריצ'רד השני מאנגליה מתעמת עם מרד האיכרים
* 1 במרץ 1382 - מרד המלוטינים: התקוממות בפריז נגד מס המלח שהנהיג שארל השישי, מלך צרפת
* 19 בדצמבר 1387 - קרב גשר רדקוט: כוחות של אצילים מורדים כולאים את המלך ריצ'רד השני, מלך אנגליה, עד שיסכים להחליף את יועציו
* 1387 - מרד של המוסלמים תושבי גוג'ראט בהודו

#### אירועים פוליטיים משמעותיים
* 1380 - טוחטמיש-חאן עולה לשלטון באורדת הזהב.
* 1380 - איסלנד ואיי פארו עוברים מנורווגיה לדניה.
* 24 במאי 1380 - רוזנות ברג הופכת תחת שלטונו של וילהלם השני לדוכסות
* 1383 - תחילת כהונת אמדאו השביעי, רוזן סבויה
* 16 באוקטובר 1384 - ידוויגה מוכתרת מלך פולין, כהצהרה שהיא מולכת בזכות עצמה ולא כרעיית מלך
* 14 באוגוסט 1385 - ברית קרבו - הסכם בין פולין לליטא. ליטא מקבל את הנצרות. מלכת פולין נישאת לדוכס ליטא
* 1 בינואר 1387 - תחילת שלטונו של שארל השלישי, מלך נווארה
* 5 בינואר 1387 - תחילת שלטונו של חואן הראשון, מלך אראגון
* 15 בינואר 1387 - במסגרת מרד בדרום הונגריה ובסלאבוניה (ובמסגרת מזימה של זיגמונד, קיסר האימפריה הרומית הקדושה), נחטפות מריה מלכת הונגריה ואימה, אליזבתה מבוסניה; אליזבתה מבוסניה נרצחת מול עיני בתה, שלא סלחה לבעלה, זיגמונד, על המזימה
* 23 באוגוסט 1387 - לאחר מותו של אולף הרביעי, מלך נורווגיה, עולה במקומו לשלטון, אמו, מרגרטה הראשונה, מלכת דנמרק
* 1387 - מע'ה השני יורש את אחיו, מוסא השני בתפקיד המנסא (קיסר) של אימפריית מאלי
* 1387 - סין מאוחדת תחת קיסר שושלת מינג הונג וו
* 1387 - סולטאן דלהי פירוז נאלץ לוותר על תפקידו לטובת בנו מחמד
* 1387 - הליטאים, שהיו העם הפגאני האחרון באירופה, ממירים דתם לנצרות
* 1387 - האפיפיור אורבנוס השישי מכריז על מסע צלב נגד האנטי-אפיפיור קלמנס השביעי
* 1387 - יהודי לומברדיה מקבלים זכויות מוגבלות; יהודי מילאנו מורשים לשוב אל העיר (לאחר שגורשו ב-1320)
* 1388 - שארל השישי מלך צרפת נוטל לידיו את ניהול ענייני המדינה מדודו פיליפ השני דוכס בורגונדיה
* 2 בנובמבר 1389 - בוניפקיוס התשיעי, התמנה לאפיפיור ה-203, לאחר מות אורבנוס השישי

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
* 1387 - ג'פרי צ'וסר מתחיל לכתוב את "סיפורי קנטרברי"

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14
דויראן

**דוֹיְרָאן** (במקדונית: **Дойран**, להאזנה) הייתה עיר אשר שכנה לחופו המערבי של אגם דויראן, בדרום-מזרח מקדוניה הצפונית המודרנית בעת שנשלטה על ידי האימפריה העות'מאנית וחרבה במהלך מלחמת העולם הראשונה.

## היסטוריה
ישובים מאורגנים הוקמו באזור עוד בתקופה ההלניסטית. היישוב בשמו המודרני מאוזכר לראשונה במחצית השנייה של המאה ה-14, עת נכבש המקום על ידי האימפריה העות'מאנית. בעיר העילית שכנו מוסדות השלטון העות'מאניים, המסגד וכן חמאם ובאזאר ובעיר התחתית התגוררו תושבים נוצרים על פי רוב בולגרים. מיקומה לחוף אגם דויראן הפך אותה לעיר קיט ונופש לבכירי ממשל עות'מאניים וכן למרכז מסחרי אזורי. ב-1912 נמנו בעיר 7,000 תושבים. שקיעתה של דויראן החלה במהלך מלחמת הבלקן הראשונה ונמשכה במהלך מלחמת הבלקן השנייה. בעיר נגרמו נזקים כבדים לרכוש והחלה הגירה ממנה. במהלך מלחמת העולם הראשונה ניצבה דויראן על קו החזית המקדונית, חרבה כליל במהלך הקרבות ותושביה נטשו אותה. לאחר המלחמה שבו לאזור מקצת מהתושבים והקימו שני כפרים הנושאים את השם "דויראן הישנה" (במקדונית: Стар Дојран) ו"דויראן החדשה" (במקדונית: Нов Дојран). מעבר לגבול עם יוון שוכנת העיירה דויראני.

## הקהילה היהודית
תיעוד לקהילה יהודית בדויראן מופיע בספרי שאלות ותשובות החל מהמאה ה-18. לפי התיעוד מדובר היה בקהילה מאורגנת וממוסדת ובכלל זה בית דין רבני, בית כנסת, בית עלמין יהודי, ומנגנוני גביית מס קהילה המעידים שככל הנראה היא נוסדה עוד קודם. לאורך המאה הגיעו לדויראן עשרות מיהודי סלוניקי בעיקר בשל גזירות כלכליות ומתועדות מחלוקות הלכתיות בין הסלוניקאים ליהודי המקום על רקע מנהגים ופרשנות הלכתית שונה. מרישומי אוכלוסין עולה כי ב-1832 התגוררו בדויראן 80 יהודים, ב-1892 מנתה הקהילה 225 נפשות שהיוו כ-4 אחוזים מכלל האוכלוסייה וב-1900 מתועדים 160 יהודים בעיר שהיוו 2.4 אחוזים מכלל האוכלוסייה.

במהלך מלחמת הבלקן הראשונה ולאחריה השנייה עזבו את דויראן רבים מבני הקהילה היהודית. בפרוץ מלחמת העולם הראשונה היו 9 בתי אב של יהודים בדויראן. במהלך המלחמה עזבו כולם לסקופיה ורב העיר עבר לפירוט. בעת הקמת הכפרים נוב דויראן וסטאר דויראן נלקחו מצבות מבית העלמין היהודי לשימוש משני לצורך בניית בתי הכפרים ולריצוף דרכי גישה.

## קישורים חיצוניים

## הערות שוליים

קטגוריה:מקדוניה הצפונית: ערים
קטגוריה:קהילות יהודיות במקדוניה
קטגוריה:ערים שנהרסו
קטגוריה:מקדוניה הצפונית: כפרים
קטגוריה:גבול יוון – מקדוניה הצפונית
ירוק-כנף טלוא

**יְרֹק־כָּנָף טָלוּא** (שם מדעי: *Euchloe ausonia*) הוא מין של פרפר ממשפחת הלבניניים.

## תפוצה ומרחב מחיה
צפון ומרכז איטליה, אוקראינה, יוון, בלקנים, רומניה, מולדובה, דרום אוקראינה, דרום ומרכז אירופה רוסיה אסיה, טורקיה, ישראל, ירדן, צפון עיראק, צפון איראן, אפגניסטן, קזחסטן ועד הימלאיה .

הם גרים באזורים חמים ויבשים, באחו ובביוטופים פתוחים אחרים.

## תיאור
לו מוטת כנפיו של 40–45 מ"מ. לו נקודות ירוקות בכנפיו התחתונות. הנקבה צבע כהה יותר.

נקבת יְרֹק־כָּנָף טָלוּא מטילה ביצים. הזחל מפרחים ומפירות, ובפרט ממצליבים כדוגמת חרדל השדה. הם מופיעים בשני דורות - בין סוף פברואר ועד ליוני או תחילת יולי, אולם ברוב תפוצתם הם מופיעים בדור אחד.

ירוק-כנף טלוא הוא קרוב משפחה של המינים *[[Euchloe crameri]]* ו-*[[Euchloe simplonia]]*, וישנם מקורות המתייחסים אליהם כקבוצת מינים אחת.

## קישורים חיצוניים

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי יקוב הובנר
קטגוריה:לבניניים
שנות ה-70 של המאה ה-14

**שנות ה-70 של המאה ה-14** היו העשור השמיני של המאה ה-14, החלו ב-1 בינואר 1370 והסתיימו ב-31 בדצמבר 1379.

## אירועים בולטים בעולם

### מלחמה ופוליטיקה
#### מלחמות
* 1370 - לודמיר נכבשת על ידי ליטא
* 1371 - תבוסה סרבית קשה בקרב מריצה.
* 1378 - דמיטרי דונסקוי, נסיך מוסקבה מתמודד עם פלישת מונגולים.
* 1379 - דימיטרי דונסקוי, נסיך מוסקבה פולש לאסטוניה

#### סכסוכים לאומיים ואזוריים
#### אירועים פוליטיים משמעותיים
* 24 במאי 1370 – הסכם שטרלזונד מסיים מלחמה בין דנמרק לבין ברית ערי הנזה
* 1370 - טימור לנג מסיים את כיבוש מרכז אסיה ומייסד את האימפריה הטימורית.
* 1370 - לאיוש הראשון מלך הונגריה מתמנה למלך פולין
* 1371 - סיום כהונה של גו-קוגון, קיסר יפן. תחילת כהונה של גו-אניו, קיסר יפן.
* 1371 - רוברט השני, מלך סקוטלנד מוכתר כמלך.
* 1371 - שני אחים מתמנים כמלכי בולגריה. החלשות משמעותית של הממלכה.
* 1371 - יוחנן החמישי, קיסר האימפריה הביזנטית מכריז על נאמנות לאימפריה העות'מאנית כדי למנוע פלישה לקונסטנטינופול.
* 13 ביוני 1373 - אנגליה ופורטוגל חותמות על ברית
* 1377 - מעמדה המנהלי של ירושלים הועלה מ"ולאיה" ל"ניאבה". מעתה מושל העיר ייבחר ישירות על ידי הסולטאן הממלוכי בקהיר.
* 17 בינואר 1377 - האפיפיור גרגוריוס האחד עשר מחזיר את המושב לרומא
* 16 ביולי 1377 - ריצ'רד השני, מלך אנגליה מוכתר כמלך בגיל 10
* 1377 - העיר ביאלה שבמחוז פיימונטה שבאיטליה עוברת לשליטת בית סבויה.
* 1378 - הקרע המערבי בכנסייה הקתולית.
* 8 באפריל 1378 - אורבנוס השישי נבחר לאפיפיור ה-202, לאחר מות גרגוריוס האחד עשר
* 20 בספטמבר 1378 - קלמנס השביעי נבחר כאנטי-אפיפיור. תחילת הקרע המערבי

## כלכלה

* 1379 - הקמת הקולג' החדש באוקספורד

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### אדריכלות
[180px|ממוזער|נחנך [מגדל פיזה]]
* 1372 - מגדל פיזה נחנך עם פעמון יחיד בכיכר פיאצה די מיירקולי שבפיזה, איטליה
* 1377 - סיום בניית גשר טרזו סוי אדה בלומברדיה, היה גשר הקשת הארוך בעולם במשך 400 שנים.

### ספרות
* 22 ביולי 1376 - פרסום החלילן מהמלין

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14
צ'ק-אין

נוסעים בנמל התעופה הבינלאומי של ונקובר מבצעים צ'ק-אין לפני טיסה|225px|ממוזער
ביצוע **צ'ק-אין** (לפי החלטת האקדמיה ללשון העברית: **רישום כניסה**) הוא תהליך בו אנשים מבצעים רישום של הגעתם לבית מלון, נמל תעופה, נמל ימי או אירוע.

## בנמלי תעופה

בנמל התעופה תהליך הצ'ק-אין מבוצע בדרך כלל על ידי חברות התעופה או על ידי סוכן העובד מטעם חברת תעופה מסוימת. במסגרת תהליך הצ'ק אין, הנוסעים בדרך כלל מוסרים לחברת התעופה את כל התיקים שמועברים לתא המטען של המטוס ומקבלים את כרטיסי העלייה למטוס, כדי שיוכלו לעלות לטיסה שלהם.

כל הנוסעים שמגיעים לנמל התעופה נדרשים לעבור את תהליך הצ'ק-אין לפני ההמראה. במהלך תהליך הצ'ק אין הנוסעים נדרשים לרוב לבחור את המושב בו הם ישבו במהלך הטיסה מבין המושבים הפנויים, ורשאים גם לשלם על שדרוגים מסוימים אם האפשרות זמינה.

תהליך הצ'ק-אין משתנה מחברת תעופה לחברת תעופה.

## בבתי מלון
ממוזער|דלפק צ'ק-אין במלון בהונג קונג
אורחים שמגיעים לבתי מלון נדרשים לעבור תהליך צ'ק-אין על מנת לקבל את המפתח לחדר ולעיתים רבות, במסגרת תהליך הצ'ק אין נדרשים לספק את פרטי כרטיס האשראי על מנת לכסות עלויות אפשריות במשך השהייה בבית המלון.

## צ'ק-אין ברשתות חברתיות

ישנן רשתות חברתיות שונות, כגון Foursquare, Google Latitude, Google+, Facebook, Jiepang, VK, Gowalla, GetGlue ו־Brightkite, שמאפשרים למשתמשים לבצע פעולה המכונה "דיווח עצמי" (Self-reported positioning), או מכונה גם "צ'ק אין", למקום פיזי בו הם נמצאים כעת, על מנת ליידע באופן זה את חבריהם ברשת החברתית על מיקומם.

ביישומים רבים בטלפונים החכמים ישנו כפתור בו המשתמש יכול לראות רשימה של מקומות שנמצאים בקרבת מקום בהם המשתמש יכול לבצע "צ'ק-אין" ברשת החברתית. לעיתים רבות, אם המיקום אינו מופיע ברשימת המקומות הסמוכים, המשתמש יכול להוסיף את המיקום ישירות מהטלפון החכם. לאחר שהמשתמשים מבצעים "צ'ק-אין" ברשת החברתית לעיתים רבות הם מסוגלים לשתף את המיקום שלהם עם חברים בשירותים כגון Twitter או Facebook.

## הערות שוליים

קטגוריה:בתי מלון
הארמייה העשירית (ברית המועצות)

**הארמייה העשירית** (ברוסית: **армия я-10**) הייתה ארמייה של הצבא האדום שלחמה בפלישת ברית המועצות לפולין ובמלחמת העולם השנייה.

## היסטוריה
היחידה הוקמה באוגוסט 1939 על בסיס היחידות שהיו ממוקמות בבלארוס הסובייטית. היא השתתפה בפלישת ברית המועצות לפולין. לאחר סיום הפלישה, התמקמה הארמייה באזור ביאליסטוק.  

ביוני 1941 השתתפה הארמייה העשירית בקרבות מגננה באזור הורדנה. לקראת סוף יולי 1941 השתתפו יחידות הארמייה בקרב ביאליסטוק-מינסק שם הובסו. רק לוחמים מעטים הצליחו לצאת מזרחה ולחבור לכוח העיקרי של הצבא האדום. מפקד הארמייה עם מפקדתו הצליח לצאת מהכיתור ומונעה למפקד ארמייה ה-13.

ב-1 באוקטובר 1941 הוחלט על הקמת הארמייה ה-10 מחדש. תהליך זה לא הסתיים וב-17 באוקטובר הופסק.

ב-1 בנובמבר 1941 שוב הוחלט לחדש את הקמת הארמייה. לאחר סיום ההקמה, הועברה הארמייה מערבה והשתתפה בקרב מוסקבה. בהמשך השתתפה בקרבות מגננה במחוז קלוגה ובשנת 1943 השתתפה בקרבות לשחרור סמולנסק.

ב-23 באפריל 1944 הוחלט על פירוק הארמייה ה-10. מפקדת הארמייה הייתה בסיס למפקדה של החזית הבלארוסית השנייה והיחידות הועברו לארמייה ה-49.

## מפקדים
* אלכסנדר צ'רניקוב (ספטמבר 1939 - יולי 1940)
* קונסטנטין גולובב (מרץ 1941 - 15 באוקטובר 1941)

* מיכאיל יפרמוב (1 באוקטובר 1941 - 17 באוקטובר 1941), תהליכי הקמה הופסקו

* פיליפ גוליקוב (1 בנובמבר 1941 - 1 בפברואר 1942) 
* וסילי פופוב (2 בפברואר 1942 - אפריל 1944)
* וסילי קריוצ'נקין (אפריל 1944)

## קישורים חיצוניים
* הארמייה העשירית באתר samsv 

10
קטגוריה:זירת מזרח אירופה במלחמת העולם השנייה 
10
שנות ה-60 של המאה ה-14

**שנות ה-60 של המאה ה-14** היו העשור השביעי של המאה ה-14, החלו ב-1 בינואר 1360 והסתיימו ב-31 בדצמבר 1369.

## אירועים בולטים בעולם

### מלחמה ופוליטיקה
#### מלחמות
* 1360 - ולדמר הרביעי, מלך דנמרק כובש את סקניה משוודיה.
* 1362 - הונגריה מביסה את בולגריה וכובשת את צפון בולגריה, ובכך מרחיבה את שליטתה בבלקן.
* 1362 - האימפריה העות'מאנית כובשת שטחים של הביזנטים. האימפריה הביזנטית מצטמצמת לקונסטנטינופול בלבד.
* 1362 - אלגירדאס, דוכס ליטא, מביס את הטטרים והם נמלטים לחצי האי קרים.
* 1363 - האימפריה הביזנטית מנצחת במאבק את האימפריה העות'מאנית ליד מגרה יוון.
* 1369 - שארל החמישי, מלך צרפת מבטל את הסכם ברטיני. המלחמה עם האנגלים פורצת מחדש. הצרפתים כובשים מחדש את רוב אקוויטן.
* 1369 - ונציה נלחמת נגד הפלישה ההונגרית.
* 1369 - פלישת טורקים לבולגריה.

#### סכסוכים לאומיים ואזוריים
* 29 בספטמבר 1362 - סיום מלחמת הירושה של ברטאן

#### אירועים פוליטיים משמעותיים
* 24 באוקטובר 1360 - הסכם ברטיני, בין אנגליה לצרפת. סיום שלב ראשון של מלחמת מאה השנים. שטחים נרחבים בדרום-מערב צרפת עוברים לשליטה אנגלית
* 28 בספטמבר 1362 - אורבנוס החמישי, אפיפיור ה-200 לאחר מות אינוקנטיוס השישי
* 1362 - תחת שלטונו של אדוארד השלישי, מלך אנגליה, האנגלית מחליפה את הצרפתית כשפתה הרשמית של אנגליה.
* 1363 - פיליפ השני דוכס בורגונדיה הופך להיות הדוכס של בורגונדיה.
* 1364 - שארל החמישי, מלך צרפת, הוכתר כמלך.
* 1365 - בירת האימפריה העות'מאנית עוברת מבורסה לאדריאנופול
* 1368 - טימור לנג עלה טימור על כס המלכות בסמרקנד.
* 1368 - חונגוו מייסד שושלת מינג בסין. סיום שליטת המונגולים בסין.
* 1369 - טימור לנג מכריז על סמרקנד כעיר הבירה של האימפריה שלו.

## כלכלה

* 1365 - נפתחת אוניברסיטת וינה

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית

* 1369 - הקמת הבסטיליה בפריז.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14
הקוזאקים

**הקוזאקים** (ברוסית: **Каза́ки**) הוא אחד מרומניו הראשונים של הסופר לב טולסטוי. הספר נכתב ב-1863 ונחשב לרומן "הגדול" הראשון של טולסטוי.

## עלילה
אולינין, אריסטוקרט רוסי צעיר, מחליט לעזוב את החברה במוסקבה ולהתגייס לצבא לשירות בקווקז. הוא ומשרתו, וניושה, מגיעים עם יחידתם לכפר נובומלין. אוליאנין ווניושה מתארחים בביתו של מפקד, אשתו ובתם מריאנקה. עד מהרה מתיידד אולינין עם הקוזאקים ומבין כי אלו הם החיים בעלי המשמעות שהוא חיפש.

מריאנקה צריכה להתחתן עם גיבור הכפר - לוקשקה. אולינין מתאהב במריאנקה, אבל הוא ידידו של לוקשקה, וליבו נקרע בין אהבתו לחברו. לבסוף סיפר למריאנקה מה הוא מרגיש כלפיה, והיא הביעה את אהבתה אליו והסכימה להינשא לו. מריאנקה אומרת ללוקשקה שהיא רוצה לבטל את החתונה בטענה כי הוא לא שם לב אליה, אלא עסוק רק בקריירה שלו.

יום לאחר מכן, נפגע לוקשקה במהלך קרב וכמעט מת. כתוצאה מכך נכנסת מריאנקה לסערת רגשות שבסופה מחליטה שלא להתחתן עם אולינין. אולינין עצוב כולו ומאוכזב מהחיים החדשים שנהרסו, נפרד מחבריו החדשים ועוזב את הכפר בחזרה למוסקבה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ספרי לב טולסטוי
קטגוריה:ספרי 1863
חוף חולי

[ממוזער|חוף חולי ב[תאילנד.]]
[ממוזער|מושבת [פוקה מצויה|פוקות מצויות בלונג איילנד.]]
**חוף חולי** הוא חוף ים המורכב כמעט כולו מחול או מחלקי אדמה דומים כמו בוץ או חצץ ואף אבנים. בדרך כלל חוף כזה הוא שטוח. התנאים בחופים כאלה נוחים הרבה יותר מחופי סלעים ויש בהם יותר בעלי חיים. כמו כן ישנם אנשים רבים המבלים בחופי רחצה כאלה ובחופים דומים. חוף סלעי יכול לכלול גם סלעים שונים ואף צוקים ובמקומות מסוימים גם צמחייה שונה, אך רובו מורכב מחול או מבוץ שטוח. לא תמיד קו הגבול בין שני סוגי החופים ברור. החופים מוצפים פעמיים בכל יום בעת הגאות וחוזרים בשפל, דבר היוצר מרקם חיים מורכב. בעקבות עליית גובה פני הים, חופי חולות רבים עלולים להיות מוצפים.

לאורך השנים ישנם יתר ויותר בנייה לאורך חופים אלה והם נמצאים בסכנה גדולה. הפיתוח יכול לגרום לזיהום, צפיפות אנושית, לכלוכים שנופלים לאנשים, זיהום אור ורעש ובעיות נוספות.

## פאונת החוף
החופים יכולים להיראות ריקים מיצורים אך מכילים הרבה חיות קטנות שקשה לראותם. ישנם בחולות מיני צדפות ותולעים שונות (בעיקר תולעים טבעתיות) המסתתרות בקווי השבר של המים ויוצאות בעת הגאות. יצורים נוספים הפועלים כך הם סרטנים שונים, חלזונות, ובאזורים הטרופיים גם יבשתנים, דגים המהלכים על היבשה. החולות משמשים לאזור רבייה לצבי ים, כלבי ים, עופות ימיים מסוימים ואפילו לדגים כמו הטרוטנית וגרוניון קליפורני. בחוף מסתובבים כמה עופות דורסים, עופות ים שונות, שחפים ומיני חופמאים המחפשים יצורים קטנים בחול. בחולות יכולים לבקר גם בעלי חיים יבשתיים כמו שועלים, עורבים, קיפוד החולות וכמה זוחלים כמו תנין הים. באזור יש מעט צמחייה כמו עשבי חולות, חבצלת, מעט אצות קטנות הקרובות למים וטחבים. באזורים הטרופיים ישנם כמה עצים כמו קוקוס, דקליים נוספים ועצי מנגרובים מותאמים למלח.

מתחת למים ישנם יצורי נוספים המתקרבים לאורך הגאויות ובורחים בעת השפל, כמו מיני סוליתאים, חסילונים, כמה כרישים וטריגוניים ועוד. לווייתנאים נדירים בחופים כאלה למעט דולפיניים אך לפעמים נמצאים לווייתנים שהוחפו בקבוצות.

## גלריה

קובץ:Beach, Ringstead Bay - geograph.org.uk - 1005272.jpg|חוף בבריטניה המורכב מחול ואבנים
קובץ:Porto Covo July 2011-32.jpg|חוף בפורטוגל
קובץ:Lagoa Paraiso.jpg|חוף בברזיל
קובץ:1 Rangiroa Uninhabited Motu 1.jpg|עצי קוקוס בפולינזיה הצרפתית
קובץ:Sandy Hook NJ beach July afternoon.jpg|חוף רחצה בניו ג'רזי
קובץ:Blacksea-bg-beach-dinev.jpg|חוף בבולגריה


## ראו גם

* חוף סלעי

* חול מזמר

## קישורים חיצוניים

* חוף הים החולי בספריה של מט"ח
* 
* 

קטגוריה:חופים
קטגוריה:חול
שנות ה-40 של המאה ה-14

**שנות ה-40 של המאה ה-14** היו העשור החמישי של המאה ה-14, החלו ב-1 בינואר 1340 והסתיימו ב-31 בדצמבר 1349.

## אירועים בולטים בעולם

### מלחמה ופוליטיקה
#### מלחמות
[250px|ממוזער|[קרב סלויס]]
* 24 ביוני 1340 – קרב סלויס - קרב ימי בין צרפת לבין אנגליה. הצי הצרפתי נהרס כמעט כולו
* 1340 – ניצחון של הצבא המשותף של קסטיליה ופורטוגל על ממלכת גרנדה בקרב ריו סלדו.
* 26 באוגוסט 1346 – קרב קרסי, אחד הקרבות החשובים במלחמת מאה השנים. ניצחון מוחץ של האנגלים

#### סכסוכים לאומיים ואזוריים
* 9 בינואר 1349 – הריגת יהודי בזל, עקב מגפת המוות השחור
* 14 בפברואר 1349 – שריפת כ-2,000 יהודים בשטרסבורג, צרפת
* 24 באוגוסט 1349 – כ-6,000 יהודים נטבחו במגנצה (מיינץ בגרמניה) לאחר שהואשמו בגרימת המגפה השחורה

#### אירועים פוליטיים משמעותיים
* 26 בינואר 1340 – אדוארד השלישי, מלך אנגליה מכריז על עצמו כמלך צרפת
* 1341 – פטררקה מקבל תואר לאוריאט, פעם ראשונה מאז רומה עתיקה.
* 7 במאי 1342 – קלמנט השישי האפיפיור ה-198 לאחר מות בנדיקטוס השנים עשר
* 1342 – העברת פטריארך אנטיוכיה לדמשק.
* 1342 – לאיוש הראשון מלך הונגריה הוכתר מלך.
* 27 בינואר 1343 – קלמנס השישי הוציא צו שהצדיק את זכותו של האפיפיור למכור "מחילות"
* 1343 – סיום כהונת "אמדאו - 5" לבית סבויה.
* 1343 – תחילת כהונת " אמדאו - 6" לבית סבויה.
* 1345 – הולנד, זיילנד ו-חינאוט (חלק של בלגיה), עוברים להיות חלק של האימפריה הרומית הקדושה.
* 16 באפריל 1346 – הכרזת אימפריה סרבית בסקופיה. היא מאגדת את רוב השטחים בצפון-מזרח אירופה
* 1346 – דנים מוכרים את צפון-אסטוניה להמסדר הטבטוני.
* 1348 – נוסד מסדר הבירית על ידי אדוארד השלישי מלך אנגליה.
* 1348 – פסקוב מקבל עצמאות מנובגורוד. הקמת רפובליקת פסקוב.

## כלכלה

* 1341 – הקמת "The Queen's College" באוניברסיטת אוקספורד.
* 1346 – הקמת אוניברסיטת ויאדוליד, ספרד.
* 1346 – הקמת "Pembroke College" באוניברסיטת קיימברידג'.
* 7 באפריל 1348 – הקמת אוניברסיטת קארל בפראג

## אסונות

### בריאות

#### המוות השחור
ראשיתה של המגפה שקטלה, לפי הערכות שונות, בין 75 ל-200 מיליון בני אדם באירופה ובאסיה. האומדנים נעים בין רבע ל-60% מאוכלוסיית אירופה, וכ-35 מיליון בני אדם בסין לבדה.

*1347 – מגפת המוות השחור מתחילה באירופה.
* 1348 – המוות השחור מתפשט למערב אירופה.
* 1348 – המוות השחור מגיע לאנגליה.
* 1348 – המוות השחור מגיע לקהיר.

*24 באוגוסט 1349 – התפרצות המוות השחור בפולין.
* מאי 1349 – התפרצות המוות השחור באירלנד.
* 1349 – התפרצות המוות השחור בנורווגיה.

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### אדריכלות
[160px|ממוזער|1345 – סיום בניית [קתדרלת נוטרדאם (פריז)]]
* 1345 – סיום בניית קתדרלת יורק בצפון אנגליה.
* 1345 – סיום בניית קתדרלת נוטרדאם (פריז).

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14
שנות ה-30 של המאה ה-14

**שנות ה-30 של המאה ה-14** היו העשור הרביעי של המאה ה-14, החלו ב-1 בינואר 1330 והסתיימו ב-31 בדצמבר 1359.

## אירועים בולטים בעולם

### מלחמה ופוליטיקה
#### מלחמות
* 28 ביולי 1330 – לאחר הניצחון על הכוחות הבולגריים בקרב ולבאז'ד משיגים הסרבים שליטה על הבלקן
* 1330 – בולגרים מובסים בקרב וולבוז'ד על ידי הסרבים. חלקים מבולגריה עוברים לשלטון סרבי.
* 1330 – הונגרים מובסים בקרב פוסאדה על ידי הוולאכים.
* 27 בספטמבר 1331 – קרב פלובצה בין ממלכת פולין לבין מדינת המסדר הטווטוני
* 10–11 בנובמבר 1332 – קרב דופלין מור, בין הקרבות החשובים במלחמת העצמאות של סקוטלנד.
* 18 בפברואר 1332 – עמדה ציון הראשון, קיסר אתיופיה מוביל את כוחותיו למלחמה נגד המוסלמים
* 1337 – תחילת מלחמת מאה השנים בין צרפת לבין אנגליה.
* 1338 – מלחמת מאה השנים – לודוויג הרביעי, קיסר האימפריה הרומית הקדושה תומך באנגלים.
* 1338 – פיליפ השישי, מלך צרפת, מתחיל התקפה בצפון-מערב צרפת ותוקף את פורטסמות' מהים.
* 1338 – ניקומדיה נכבשת על ידי האימפריה העות'מאנית.

#### סכסוכים לאומיים ואזוריים
#### אירועים פוליטיים משמעותיים
* 19 בנובמבר 1330 – אדוארד השלישי, מלך אנגליה עולה לשלטון, לאחר שביצע הפיכה כנגד העוצר רוג'ר מורטימר
* 1331 – הקמת הברית השוואבית בגרמניה.
* 20 בדצמבר 1333 – בנדיקטוס השנים עשר התמנה לאפיפיור אחרי שיוחנן העשרים ושניים מת
* 1335 – בנדיקטוס השנים עשר מתחיל לתקן את הנזירים ציסטרציאנים.
* 1335 – לאחר מותו של אבו סאיד נפסקת השושלת האילח'אנית.
* 1336 – הקמת אימפריה וייאנגרה בדרום הודו.
* 23 בספטמבר 1339 – סימון בוקהנגרה, נבחר להיות דוג'ה ג'נובה הראשון

## כלכלה

## אסונות

* 4 בנובמבר 1333 – נהר הארנו עולה על גדותיו וגורם נזקים קשים לעיר פירנצה

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### אדריכלות
* 1335 – סרגיי רדונז'סקי הקים כנסייה במקום בו התפתחה לאוורת השילוש-סרגייב.
* 1338 – סיום בניית כנסיית פררי - אחד הכנסיות החשובות בוונציה.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14
שנות ה-20 של המאה ה-14

**שנות ה-20 של המאה ה-14** היו העשור השלישי של המאה ה-14, החלו ב-1 בינואר 1320 והסתיימו ב-31 בדצמבר 1329.

## אירועים בולטים בעולם

### מלחמה ופוליטיקה
#### מלחמות
* 1320 – הדוכסות הגדולה של ליטא כובשת אזורים במזרח פולין ובלארוס, הכוללים את ז'יטומיר, פינסק וויטבסק.
* 1321 – קרב אירפן - הקרב בין כוחות נסיכות ליטא ונסיכות קייב. כתוצאה מהתבוסה הרוסית, שטחים נרחבים עוברים לשליטה של ליטא ובהמשך פולין.
* 1323 – סיום סדרת מלחמות שנמשכו כ-50 שנים בין הממלוכים לבין השושלת האילח'אנית המונגולית השולטת באיראן.

#### סכסוכים לאומיים ואזוריים
* 1320 – תחילת גזירות הרועים - במסע צלב 'צעדת הרועים' צפונה לקראת מלחמה במוסלמים שבספרד. הותקפו בעיקר היהודים, אך גם כמרים, אנשי אצולה ומצורעים. הפרעות נמשכו שנתיים ובהם חרבו 120 קהילות יהודיות בצרפת ובספרד
* 1320 – מסע הצלב של הרועים צפונה לחבל אקיטן, וטבח ביהודי סנט, ורדן-סיר-גארון, קאור וב-12 ביוני ה' בתמוז - טבח יהודי טולוז.

#### אירועים פוליטיים משמעותיים
* 20 בינואר 1320 – ולדיסלאב לוקיטק מתמנה למלך פולין
* 6 באפריל 1320 – הסקוטים חותמים על הצהרת ארברואת' הקובעת את זכותה של סקוטלנד לעצמאות
* מאי 1320 – צעדת הרועים השנייה במסע הצלב לשחרור ספרד, מגיעה לפריז במטרה לקבל את תמיכת המלך שנמנע מהם.
* 1320 – אדוארד השלישי מלך אנגליה מקבל מאביו את אקוויטניה.
* 1321 – סטפן דקנסקי הופך להיות מלך סרביה
* 12 באוגוסט 1323 – הסכם נטבורג בין שוודיה לבין רפובליקת נובגורוד
* 1323 – ליטא הופכת את וילנה לעיר בירתה.
[250px|ממוזער|נוסדה [טנוצ'טיטלאן]]
* 1325 – נוסדה טנוצ'טיטלאן
* 7 בינואר 1325 – אפונסו הרביעי נהיה מלך פורטוגל
* 3 ביוני 1326 – הסכם נובגורוד בין נורווגיה לבין נובגורוד על הגבול
* 1326 – אורהן הראשון מקבל את המנהיגות של האימפריה העות'מאנית מעות'מאן הראשון.
* 1326 – מקום מושבו של ראש הכנסייה הרוסית ארכיבישוף מטרופוליטני עובר מקייב למוסקבה.
* 25 בינואר 1327 – אדוארד השלישי מוכתר למלך אנגליה
* 1 במאי 1328 – הסכם אדינבורו, אנגליה מכירה בעצמאות סקוטלנד
* 12 במאי 1328 – האנטי-אפיפיור ניקולאוס החמישי מקודש ברומא לתפקיד האפיפיור על ידי הבישוף של ונציה
* 26 במאי 1328 – ויליאם איש אוקאם עוזב את אביניון
* 23 באוגוסט 1328 – פיליפ השישי מלך צרפת מומלך בארצו

## אסונות

* 1323 – המגדלור באלכסנדריה נהרס עקב סדרת רעידות אדמה.

## התנקשויות, חיסולים, וניסיונות התנקשות

[180px|ממוזער|[אדוארד השני, מלך אנגליה]]
* 21 בספטמבר 1327 - מלך אנגליה **[[אדוארד השני, מלך אנגליה]]** נפטר אדוארד בעודו בכלא, לפי הגרסה הרשמית ממוות טבעי. יש הטוענים שנרצח בכלא.

## תרבות פופולרית
### ספרות
* 1324 – פרסום Defensor pacis ספר חשוב בתחום פילוסופיה פוליטית.

### דת
* 1320 – האמיר הממלוכי תנכז א-נאצרי בונה על הר הבית את "הכוס" המשמש את המוסלמים לרחיצת רגליהם לפני התפילה.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14